《泊瓜步》
宋代·陈造

拥衾迎銮晓，舣楫瓜步夜。
问俗乡音转，束緼野宿乍。
去家倏兼旬，取道逾三舍。
江神虽世情，羁客忍陵藉。
初趁风色好，忽复帆席卸。
泊舟市区外，系缆古柳下。
遥听波浪涌，未息妻孥怕。
谯翁身世拙，衷货迄未价。
荣望绝台阁，归计盍桑柘。
男儿四方志，肯与衰鬓谢。
古人出处音，分取世俗讶。
呼酒反谭麈，扪虱复王伯。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。